钦定古今图书集成/历象汇编/庶征典/第083卷 > 《遵生八笺》 > 宋
## 钦定古今图书集成/历象汇编/庶征典/第083卷 > 《遵生八笺》 > 宋

### 文帝元嘉九年雨雹

按《宋书文帝本纪》。不载。　按《五行志》，“元嘉九年春，京
都雨雹，溧阳、盱眙尤甚，伤牛马，杀禽兽。”

元嘉十八年，雨雹。

按：《南史文帝本纪》：“十八年三月庚子，雨雹。”

按：《宋书五行志》：“十八年三月雨雹。二十五年，卤寇青
州。”

元嘉二十九年，雨雹。

按《宋书文帝本纪》。不载。　按《五行志》。“二十九年五月，
盱眙雨雹。大如鸡卵。三十年，国家祸乱，兵革大起。”

### 明帝泰始五年雨雹

按《宋书明帝本纪》。不载。　按《五行志》。“泰始五年四月
壬辰，京邑雨雹。”

### 后废帝元徽三年雨雹

按《宋书后废帝本纪》。不载。　按《五行志》。元徽三年五
月“乙卯，京邑雨雹。”